ddrg/super_eurlex huggingface dataset:
Euroopa Liidu Teataja L 168 , 05/07/2003 Lk 0009 - 0009



Komisjoni määrus (EÜ) nr 1203/2003, 4. juuli 2003, millega muudetakse määrust (EÜ) nr 1227/2000, milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad seoses tootmisvõimsusega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 806/2003, [2] eriti selle artikleid 10 ja 15 ning artikli 80 punkti b, ning arvestades järgmist: (1) Konkreetse praktilise probleemi lahendamiseks tuleks edasi lükata määruse (EÜ) nr 1493/1999 artikli 2 lõike 3 esimeses lõigus sätestatud tähtpäeva, mis on ette nähtud artikli 2 lõikest 2 erandi kehtestamiseks. Erandi kehtestamist reguleerivate eri sätete kohaldamine toob kaasa tõsise ja keerulise halduskoormuse, eelkõige seoses kontrolli ja karistustega. Nõuetekohase haldamise huvides tuleks kõnealust tähtpäeva seega edasi lükata kuni 31. juulini 2004. (2) Et võimaldada liikmesriikidel majandusaasta lõpuni toetust maksta, on tarvis selgitada eeskirju 1. juulist kuni 15. oktoobrini tehtavate tõendatud kulutuste arvesse võtmiseks. (3) Samuti on oluline täpsustada, et karistusi, mida kohaldatakse liikmesriikide kulutuste finantseerimise suhtes juhul, kui nad on teatanud asjakohaseks majandusaastaks tehtud eraldises märgitust väiksema pindala, ei või majandusaasta jooksul tehtavate rahaeraldiste mehhanismi raames kasutada. (4) Komisjoni määrust (EÜ) nr 1227/2000, [3] viimati muudetud määrusega (EÜ) nr 571/2003, [4] tuleks vastavalt muuta. (5) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1227/2000 muudetakse järgmiselt. 1. Artikli 2 lõige 1a asendatakse järgmisega: "1a Määruse (EÜ) nr 1493/1999 artikli 2 lõikes 3 sätestatud tähtpäeva 31. juuli 2002 lükatakse edasi 31. juulini 2004." 2. Artiklit 17 muudetakse järgmiselt: a) lõige 1 asendatakse järgmisega: "1. Iga liikmesriigi puhul rahastatakse teataval majandusaastal tegelikult kantud, tõendatud ja deklareeritud kulutusi artikli 16 lõike 1 punktide a ja b alusel komisjonile teatatud summade piires, tingimusel et kõnealused summad ei ületa kokku määruse (EÜ) nr 1493/1999 artikli 14 lõike 1 kohaselt liikmesriikidele eraldatud summat." b) lõikesse 4 lisatakse järgmine neljas lõik: "Selle lõike alusel rahastamata jäänud summasid ei saa kasutada lõike 3 kohaldamisel." Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. juuli 2003 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] ELT L 122, 16.5.2003, lk 1. [3] EÜT L 143, 16.6.2000, lk 1. [4] ELT L 82, 29.3.2003, lk 19. --------------------------------------------------
Euroopa Liidu Teataja L 116 , 13/05/2003 Lk 0012 - 0012



Komisjoni määrus (EÜ) nr 816/2003, 12. mai 2003, millega muudetakse määrust (EÜ) nr 2808/98, millega sätestatakse põllumajanduse eurol põhineva valuutasüsteemi üksikasjalikud rakenduseeskirjad põllumajandussektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut võttes arvesse põllumajanduse eurol põhinevat valuutakorda kehtestavat nõukogu 15. detsembri 1998. aasta määrust (EÜ) nr 2799/98, [1] eriti selle artiklit 9, ning arvestades järgmist: (1) Komisjoni määruse (EÜ) nr 2808/98, [2] nagu seda on muudetud määrusega (EÜ) nr 2452/2000, [3] artiklis 4 sätestatakse, et hektaritoetuste ja struktuuri- või keskkonnakaitsesummade omavääringusse ümberarvestamisel kasutatavaks vahetuskursiks on rakendusjuhu kuupäevale eelneval kuul kohaldatavate vahetuskursside pro rata temporis põhimõttel arvutatud keskmine. Tuleks kindlaks määrata, kuidas seda keskmist arvutada. (2) Vastavalt tuleks muuta määrust (EÜ) nr 2808/98. (3) Käesoleva määrusega ettenähtud meetmed on kooskõlas asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2808/98 artikli 4 lõikele 3 lisatakse järgmine lause: "Vahetuskursside keskmise määrab kindlaks komisjon rakendusjuhu kuupäevale järgneva kuu jooksul." Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. mai 2003 Komisjoni nimel komisjoni liige Franz Fischler [1] EÜT L 349, 24.12.1998, lk 1. [2] EÜT L 349, 24.12.1998, lk 36. [3] EÜT L 282, 8.11.2000, lk 9. --------------------------------------------------
Euroopa Liidu Teataja L 265 , 16/10/2003 Lk 0023 - 0024



Komisjoni määrus (EÜ) nr 1813/2003, 15. oktoober 2003, millega muudetakse määrust (EMÜ) nr 2273/93, millega määratakse kindlaks teravilja sekkumiskeskused EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1104/2003, [2] eriti selle artiklit 5, ning arvestades järgmist: (1) Sekkumiskeskused on määratud kindlaks komisjoni määruse (EMÜ) nr 2273/93 [3] (viimati muudetud määrusega (EÜ) nr 1938/2002 [4]) lisas. Teatavad liikmesriigid on taotlenud mõne keskuse puhul muudatuste tegemist. (2) Määrust (EMÜ) nr 2273/93 tuleks vastavalt muuta. (3) Käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2273/93 lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. oktoober 2003 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] ELT L 158, 27.6.2003, lk 1. [3] EÜT L 207, 18.8.1993, lk 1. [4] EÜT L 297, 31.10.2002, lk 6. -------------------------------------------------- LISA Määruse (EMÜ) nr 2273/93 lisa muudetakse järgmiselt. 1. Jaos "BUNDESREPUBLIK DEUTSCHLAND – Schleswig-Holstein" nimetatakse keskus "Burg auf Fehmarn" ümber keskuseks "Fehmarn". 2. Jaos "SUOMI/FINLAND" asendatakse keskus "Loviisa" keskusega "Kaipiainen". 3. Jaos "FRANCE" jäetakse departemangus "Loiret-45" keskuse "Patay" puhul välja sõna "mais" ja lisatakse keskuse "Meung-sur-Loire" puhul sõna "oder". --------------------------------------------------
Euroopa Liidu Teataja L 294 , 12/11/2003 Lk 0005 - 0006



Komisjoni määrus (EÜ) nr 1979/2003, 11. november 2003, millega täiendatakse määruse (EÜ) nr 2400/96 lisa (Westlandse druif, Alcachofa de Benicarló või Carxofa de Benicarló ja Marrone di San Zeno) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud määrusega (EÜ) nr 806/2003, [2] eriti selle artikli 6 lõikeid 3 ja 4, ning arvestades järgmist: (1) Vastavalt määruse (EMÜ) nr 2081/92 artiklile 5 on Madalmaad esitanud komisjonile taotluse nimetuse Westlandse druif registreerimiseks geograafilise tähisena; Hispaania on esitanud komisjonile taotluse nimetuse Alcachofa de Benicarló või Carxofa de Benicarló registreerimiseks päritolunimetusena ning Itaalia on esitanud taotluse nimetuse Marrone di San Zeno registreerimiseks päritolunimetusena. (2) Kooskõlas määruse (EMÜ) nr 2081/92 artikli 6 lõikega 1 on leitud, et kõnealused taotlused vastavad kõikidele kõnealuses määruses sätestatud nõuetele ja sisaldavad eelkõige kogu artikli 4 kohaselt nõutud teavet. (3) Pärast käesoleva määruse lisas nimetatud kolme nimetuse avaldamist Euroopa Liidu Teatajas [3] ei ole komisjonile esitatud kõnealuse määruse artikli 7 alusel ühtki vastuväidet. (4) Seepärast tuleks kõnealused nimetused kanda kaitstud päritolunimetuste ja kaitstud geograafiliste tähiste registrisse ning võtta kaitstud päritolunimetuste või kaitstud geograafiliste tähistena kaitse alla kogu ühenduses. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 1665/2003 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 lisasse ja kantakse kaitstud päritolunimetuste või kaitstud geograafiliste tähistena määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja kaitstud geograafiliste tähiste registrisse. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. november 2003 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] ELT L 122, 16.5.2003, lk 1. [3] ELT C 40, 19.2.2003, lk 5 (Westlandse druif).ELT 40, 19.2.2003, lk 7 (Alcachofa de Benicarló või Carxofa de Benicarló).ELT C 45, 25.2. 2003, lk 2 (Marrone di San Zeno). [4] EÜT L 327, 18.12.1996, lk 11. [5] ELT L 235, 23.9.2003, lk 6. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Puuvili, köögivili ja teravili HOLLAND Westlandse druif (kaitstud geograafiline tähis) HISPAANIA Alcachofa de Benicarló või Carxofa de Benicarló (kaitstud päritolunimetus) ITAALIA Marrone di San Zeno (kaitstud päritolunimetus) --------------------------------------------------
Komisjoni määrus (EÜ) nr 1401/2003,

6. august 2003,

millega muudetakse määrust (EÜ) nr 245/2001, millega kehtestatakse nõukogu määruse (EÜ) nr 1673/2000 (kiu tootmiseks kasvatatava lina ja kanepi turu ühise korralduse kohta) üksikasjalikud rakenduseeskirjad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. juuli 2000. aasta määrust (EÜ) nr 1673/2000 kiu tootmiseks kasvatatava lina ja kanepi turu ühise korralduse kohta, [1] viimati muudetud komisjoni määrusega (EÜ) nr 651/2002, [2] eriti selle artiklit 9,

ning arvestades järgmist:

(1) Vastavalt komisjoni määruse (EÜ) nr 245/2001 [3] (viimati muudetud määrusega (EÜ) nr 651/2002) artikli 7 lõike 1 teisele taandele makstakse lina- ja kanepivarte töötlemise toetust lina- ja kanepikiu puhul üksnes siis, kui viimane on saadud enne kõnealuse turustusaasta lõppemisele järgnevat 1. maid. Vastavalt kõnealuse määruse artikli 12 lõikele 2 maksab liikmesriik, kelle territooriumil lina- või kanepivarred on koristatud, töötlemistoetuse ja vajaduse korral täiendava toetuse välja enne eespool nimetatud tähtajale järgnevat 1. augustit.

(2) Arvestades aega, mis on vajalik haldusformaalsuste ning toetuse määramisele ja lõplikule maksmisele eelneva kontrollimise lõpuleviimiseks, tuleks toetuse maksmise tähtaega liikmesriikide jaoks pikendada. Järjepidevuse tagamiseks on vaja sätestada meetme tagasiulatuv kohaldamine alates 1. augustist 2003.

(3) Seetõttu tuleks muuta tähtaega, mil liikmesriigid teatavad komisjonile turustusaasta andmed.

(4) Käesoleva määrusega ettenähtud meetmed on kooskõlas lina- ja kanepituru korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 245/2001 muudetakse järgmiselt.

1. Artikli 12 lõikes 2 asendatakse "1. augustit" tekstiga "15. oktoobrit".

2. Artikli 15 lõikes 3 asendatakse "30. septembriks" tekstiga "15. detsembriks".

Artikkel 2

Käesolev määrus jõustub Euroopa Liidu Teatajas avaldamise päeval.

Käesolevat määrust kohaldatakse alates 1. augustist 2003.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 6. august 2003

Komisjoni nimel

komisjoni liige

Franz Fischler

[1] EÜT L 193, 29.7.2000, lk 16.

[2] EÜT L 101, 17.4.2002, lk 3.

[3] EÜT L 35, 6.2.2001, lk 18.

--------------------------------------------------
Euroopa Liidu Teataja L 121 , 16/05/2003 Lk 0003 - 0004



Komisjoni määrus (EÜ) nr 836/2003, 15. mai 2003, millega muudetakse määrust (EÜ) nr 2103/2002, millega kiidetakse heaks turustusnormidele vastavuse kontrollimise toimingud, mida kohaldatakse värske puu- ja köögivilja suhtes Lõuna-Aafrikas enne importi Euroopa Ühendusse EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud komisjoni määrusega (EÜ) nr 47/2003, [2] eriti selle artiklit 10, ning arvestades järgmist: (1) Komisjoni määruse (EÜ) nr 2103/2002 [3] II lisas nähakse ette komisjoni 12. juuni 2001. aasta määruse (EÜ) nr 1148/2001 (vastavuskontrollide kohta, mida kohaldatakse värske puu- ja köögivilja turustusnormide suhtes, [4] viimati muudetud määrusega (EÜ) nr 408/2003 [5]) artikli 7 lõikes 3 osutatud sertifikaadi näidis. (2) Lõuna-Aafrika asutused on teavitanud komisjoni sellest, et kasutatud sertifikaati on muudetud. (3) Seepärast tuleks määrust (EÜ) nr 2103/2002 vastavalt muuta. (4) Selleks, et vältida praktilisi ja kaubandusega seotud raskusi, tuleks lubada olemasoleva näidissertifikaadi kasutamist kuni 30. juunini 2003. (5) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2103/2002 II lisa asendatakse käesoleva määruse lisaga. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolevat määrust kohaldatakse alates 1. juunist 2003. Määruse (EÜ) nr 2103/2002 28. novembril 2002 väljastatud versiooni II lisa näidisel põhinevaid sertifikaate võib siiski kasutada kuni 30. juunini 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. mai 2003 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 7, 11.1.2003, lk 64. [3] EÜT L 324, 29.11.2002, lk 11. [4] EÜT L 156, 13.6.2001, lk 9. [5] ELT L 62, 6.3.2003, lk 8. -------------------------------------------------- LISA " II LISA +++++ TIFF +++++ " --------------------------------------------------
Euroopa Liidu Teataja L 126 , 22/05/2003 Lk 0024 - 0025



Komisjoni määrus (EÜ) nr 877/2003, 21. mai 2003, millega lubatakse happesuse reguleerija "Bensoehape" ajutist kasutamist söödalisandina (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud määrusega (EÜ) nr 1756/2002, [2] eriti selle artiklit 3 ja artikli 9e lõiget 1, ning arvestades järgmist: (1) Direktiiv 70/524/EMÜ näeb ette, et ringlusse võib suunata üksnes ühenduse poolt lubatud söödalisandeid. (2) Direktiivi 70/524/EMÜ C lisa II osas osutatud happesuse regulaatoreid sisaldavate lisandite puhul võib uut söödalisandit ajutiselt lubada, kui kõnealuse direktiivi tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel kõnealuse artikli 2 punktis a osutatud viisil. Selline ajutine luba antakse kuni neljaks aastaks. (3) Happesuse regulaatori "Bensoehape" kohta esitatud loataotluse hinnang näitab, et direktiivis 70/524/EMÜ osutatud nõuded on täidetud. (4) Seetõttu võib happesuse reguleerimispreparaadile "Bensoehape" anda ajutise kasutusloa neljaks aastaks. (5) Söötade teaduskomitee hindas "happesuse regulaatorite" gruppi kuuluva preparaadi kasutamise nuumsigade puhul teatud tingimustes kahjutuks. (6) Taotluse hinnang näitab, et töötajate kaitsmiseks söödalisandiga "Bensoehape" kokkupuutumise eest on tarvis võtta teatavaid meetmeid. Kõnealune kaitse tagatakse nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) [3] kohaldamisega. (7) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 "Happesuse regulaatorite" gruppi kuuluvat ja lisas osutatud lisandit "Bensoehape" lubatakse kasutada söödalisandina lisas sätestatud tingimustel. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. mai 2003 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 265, 3.10.2002, lk 1. [3] EÜT L 183, 29.6.1989, lk 1. -------------------------------------------------- LISA Nr (või EÜ nr) | Söödalisand | Keemiline valem, kirjeldus | Loomaliik või | Vanuse ülempiir | Miinimumsisaldus | Maksimumsisaldus | Muud sätted | Loa kehtivusaja lõpp | Täissöödas (mg/kg) | Täissöödas (mg/kg) | Happesuse regulaatorid E 210 | Bensoehape | C7H6O2 | Nuumsead | 5000 | 10000 | 25.5.2007 | --------------------------------------------------
Euroopa Liidu Teataja L 031 , 06/02/2003 Lk 0009 - 0009



Komisjoni määrus (EÜ) nr 224/2003, 5. veebruar 2003, millega määratakse kindlaks nõukogu määruses (EÜ) nr 1255/1999 osutatud toetus või ja koore eraladustamiseks ning kehtestatakse erand määruse (EÜ) nr 2771/1999 (millega kehtestatakse määruse (EÜ) nr 1255/1999 üksikasjalikud rakenduseeskirjad või- ja kooreturul sekkumise kohta) artiklist 29 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud komisjoni määrusega (EÜ) nr 509/2000, [2] eriti selle artiklit 10, ning arvestades järgmist: (1) Komisjoni määruse (EÜ) nr 2771/1999 [3] (viimati muudetud määrusega (EÜ) nr 1614/2001 [4]) artikli 34 lõikes 2 sätestatakse, ilma et see piiraks kõnealuse määruse artikli 38 kohaldamist, et määruse (EÜ) nr 1255/1999 artikli 6 lõikes 3 nimetatud eraladustamise toetuse suurus määratakse kindlaks igal aastal. Selleks tuleks arvesse võtta ladustamise kindlaksmääratud, igapäevaseid kulusid ja rahastamiskulusid ning Euroopa Keskpanga intressimäära liikumist rahastamiskulude puhul. (2) Määruse (EÜ) nr 2771/1999 artikli 29 lõikes 1 nähakse ette tähtaeg, mille jooksul lattu saabumine peab toimuma. Võituru praegusest olukorrast tulenevalt on õigustatud või ja koore 2003. aasta ladustamistoimingute alguskuupäeva nihutamine erimeetmena 15. märtsilt 1. märtsile. (3) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1255/1999 artikli 6 lõikes 3 osutatud abi ühe tonni või ja või ekvivalentide kohta arvutatakse 2002. aastal sõlmitud lepingute puhul järgmiselt: a) 24 eurot püsikulude jaoks, b) 0,35 eurot lepingulise külmhoones ladustamise päeva eest ja c) lepingulise ladustamise päeva eest makstav summa, mis on 91 % lepingulise ladustamise alguspäeval kehtivast või sekkumishinnast intressimääraga 2,75 % aastas. Artikkel 2 Erandina määruse (EÜ) nr 2771/1999 artikli 29 lõikest 1 võib lattu saabumine alata 1. märtsil. Artikkel 3 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. veebruar 2003 Komisjoni nimel komisjoni liige Franz Fischler [1] EÜT L 160, 26.6.1999, lk 48. [2] EÜT L 79, 22.3.2002, lk 15. [3] EÜT L 333, 24.12.1999, lk 11. [4] EÜT L 214, 8.8.2001, lk 20. --------------------------------------------------
Euroopa Liidu Teataja L 165 , 03/07/2003 Lk 0019 - 0019



Komisjoni määrus (EÜ) nr 1182/2003, 2. juuli 2003, millega parandatakse määrust (EÜ) nr 315/2003, millega muudetakse määrust (EÜ) nr 1227/2000, milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad seoses tootmisvõimsusega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 806/2003, [2] eriti selle artikleid 10 ja 15, ning arvestades järgmist: (1) Komisjoni määruses (EÜ) nr 315/2003 [3] on viga. Et vältida ebaõiget tõlgendamist ning tagada nimetatud määruses sätestatud meetmete õige kohaldamine, tuleks see viga parandada. (2) Seepärast tuleks määrust (EÜ) nr 315/2003 vastavalt parandada. (3) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 315/2003 muudetakse järgmiselt. 1. Artiklile 1 lisatakse järgmine punkt: "5. Lisa muudetakse vastavalt käesoleva määruse lisale." 2. Lisasse lisatakse sõna "LISA" järele: "Tabelid 4.1, 4.2 ja 4.3 asendatakse järgmisega:". Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Seda kohaldatakse alates 24. veebruarist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. juuli 2003 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] ELT L 122, 16.5.2003, lk 1. [3] ELT L 46, 20.2.2003, lk 9. --------------------------------------------------
Euroopa Liidu Teataja L 265 , 16/10/2003 Lk 0005 - 0005



Nõukogu määrus (EÜ) nr 1805/2003, 13. oktoober 2003, millega muudetakse määrust (EÜ) nr 2596/97, millega pikendatakse Austria, Soome ja Rootsi ühinemisakti artikli 149 lõikes 1 sätestatud ajavahemikku EUROOPA LIIDU NÕUKOGU, võttes arvesse Austria, Soome ja Rootsi ühinemisakti, eriti selle artikli 149 lõiget 2, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse Euroopa majandus- ja sotsiaalkomitee arvamust [2] ning arvestades järgmist: (1) Määruse (EÜ) nr 2596/97 [3] artikli 1 teise lõiguga pikendatakse kuni 31. detsembrini 2003 ajavahemikku, mille jooksul võib seoses turul oleva piima rasvasisalduse nõuetega võtta üleminekumeetmeid 1994. aasta ühinemislepingus sätestatud tingimustel. (2) Piima- ja piimatootesektoris põhjustavad inimtoiduks ettenähtud piima rasvasisaldusele esitatavad nõuded Soome ja Rootsi jaoks jätkuvalt probleeme. (3) Seepärast tuleb kasutada 1994. aasta ühinemisakti artikli 149 lõikega 2 ettenähtud võimalust pikendada kõnealust ajavahemikku. Selle ajavahemiku pikendamine kuni 30. aprillini 2009 tundub olevat asjakohane. (4) Seetõttu tuleks määrust (EÜ) nr 2596/97 muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2596/97 artikli 1 teine lõik asendatakse järgmisega: "Soomes ja Rootsis toodetud inimtoiduks ettenähtud piima minimaalse rasvasisalduse nõuete osas pikendatakse seda ajavahemikku siiski 30. aprillini 2009." Artikkel 2 Käesolev määrus jõustub 1. jaanuaril 2004. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 13. oktoober 2003 Nõukogu nimel eesistuja G. Alemanno [1] Arvamus on esitatud 9. oktoobril 2003 (Euroopa Liidu Teatajas seni avaldamata). [2] Arvamus on esitatud 24. septembril 2003 (Euroopa Liidu Teatajas seni avaldamata). [3] EÜT L 351, 23.12.1997, lk 12. Määrust on viimati muudetud määrusega (EÜ) nr 2703/1999 (EÜT L 327, 21.12.1999, lk 11). --------------------------------------------------